Hilde Britt Mellbye

Hilde Britt Skarbøvik Mellbye (født 1961) er en norsk næringslivsleder. Hun tiltrådte som konsernsjef i Frisk Gruppen i 2020 og er president og styreleder i UNICEF Norge. Fra 2016 til 2019 var hun administrerende direktør i Vinmonopolet. I årene 2010-2016 var hun konsernsjef i Norlandia Care Group. Hun har lang og bred styreleder erfaring, blant annet fra Plantasjen og Abilia AB. I tillegg er hun industriell rådgiver for Ratos AB. Hun er nettverksleder for en gruppe konsernsjefer i EGN, hvor hun har vært siden 2014.  

Mellbye er sunnmøring, oppvokst i Skarbøvika på Øya Hessa utenfor Ålesund. Hun utdannet seg som siviløkonom ved Norges handelshøyskole.

Hilde Britt Mellbye er gift med eiendomsutvikler Knut Collett Mellbye, og bosatt på Høvik i Bærum.

Referanser

Eksterne lenker
«Vinmonopolets ledelse og styre», presentasjon på vinmonopolet.no (Besøkt 15. november 2016)

Norske bedriftsledere
Norske siviløkonomer fra NHH
Personer tilknyttet Vinmonopolet